Държавен вестник, бр. 85, 2009 г., стр. 43

БРОЙ  85	
Д Ъ Р Ж А В Е Н  В Е С Т Н И К 	
СТР.  43  
като при необходимост се извършват проме­
ни в графика на обучението съгласувано с 
доставчика на услуги.
(5) Едно лице има право за периода на из­
пълнение на Оперативна програма „Развитие 
на човешките ресурси“ да получи само един 
ваучер за обучение по професионална квали­
фикация и само един ваучер за обучение по 
ключови компетентности без значение дали 
е заето или безработно.
Чл. 4. (1) Ваучери се предоставят за включ­
ване на лицата от целевите групи в професио­
нално обучение и/или обучение за придобиване 
на ключови компетентности. Видът и степе­
ните на обучение се определят в зависимост 
от съответния проект и в съответствие със 
Закона за професионалното образование и 
обучение, със Списъка на професиите за про­
фесионално образование и обучение, одобрен 
със заповед на министъра на образованието, 
младежта и науката, и със Списъка на клю­
човите компетентности, определени съгласно 
Европейската квалификационна рамка съглас­
но приложението.
(2) Не се предоставят ваучери за обучение 
по реда на постановлението за придобиване 
на професионална квалификация по професи­
онално направление с код 62 от Списъка на 
професиите за професионално образование и 
обучение и за придобиване на ключови компе­
тентности под № 8 от приложението по ал. 1.
(3) Предоставените ваучери се вписват 
в публичен регистър, в който се отразяват 
номерът на предоставения ваучер и видът на 
обучението. Регистърът се публикува на елек­
тронната страница на Агенцията по заетостта 
и се актуализира ежедневно.
Чл. 5. (1) Ваучерите за обучение са пои­
менни ценни книги с фиксирана номинална 
стойност в лева, издадени от Агенцията по 
заетостта при условията и по реда на Наредбата 
за условията и реда за отпечатване и контрол на 
ценни книжа, приета с Постановление № 289 
на Министерския съвет от 1994 г. (обн., ДВ, 
бр. 101 от 1994 г.; изм. и доп., бр. 38 от 1995 г., 
бр. 73 от 1998 г., бр. 8 от 2001 г. и бр. 54 от 
2008 г.), и даващи право на притежателя да 
премине определено обучение. 
(2) Номиналната стойност на ваучера е в 
зависимост от вида на обучението и се опре­
деля, както следва:
1. за обучения за придобиване на профе­
сионална квалификация:
а) за първа степен, с продължителност не 
по-малка от 300 учебни часа – 600 лв.;
б) за втора степен, с продължителност не 
по-малка от 660 учебни часа – 1200 лв.;
в) за трета степен, с продължителност не 
по-малка от 960 учебни часа – 1800 лв.;
г) за част от професия по първа квали­
фикационна степен, с продължителност не 
по-малка от 200 учебни часа – 400 лв.;
д) за част от професия по втора квали­
фикационна степен, с продължителност не 
по-малка от 300 учебни часа – 600 лв.;
е) за част от професия по трета квалифи­
кационна степен, с продължителност не по-
малка от 600 учебни часа – 1125 лв.;
2. за обучения за придобиване на ключови 
компетентности:
а) за обучения по ключова компетентност 
1 от приложението и с продължителност не 
по-малка от 16 учебни часа – 70 лв.;
б) за обучения по ключова компетентност 2  
от приложението и с продължителност не по-мал­
ка от 300 учебни часа и три нива на обучение – 
700 лв.;
в) за обучения по ключова компетентност 
3 от приложението и с продължителност не 
по-малка от 30 учебни часа – 140 лв.;
г) за обучения по ключова компетентност 
4 от приложението и с продължителност не 
по-малка от 45 учебни часа – 250 лв.;
д) за обучения по ключови компетентности 
5, 6 и 7 от приложението и с продължителност 
не по-малка от 30 учебни часа – 140 лв.
Чл. 6. (1) Лицата по чл. 1, ал. 1 се включват 
в обучение срещу предоставянето на получе­
ния ваучер на доставчик на услуги, включен в 
списъка, утвърден от изпълнителния директор 
на Агенцията по заетостта.
(2) Ваучерът за обучение не може да се 
преотстъпва на други лица или да се ползва:
1. за включване в обучения, които не са 
допустими по съответната схема;
2. за замяната му срещу пари;
3. за замяната му срещу други услуги ос­
вен за обучението, което е изрично описано 
във ваучера;
4. като разплащателно средство за обуче­
ние, предоставено от доставчици на услуги, 
които не са включени в списъка, утвърден 
от изпълнителния директор на Агенцията 
по заетостта.
(3) Всеки ваучер има серия и номер, които 
позволяват неговото индивидуализиране и 
проследяване, и задължително съдържа:
1. наименование на издателя на ваучера;
2. номинална стойност, изразена цифром 
и словом;
3. срок на валидност в зависимост от вида 
обучение;
4. изрична забрана на обстоятелствата по 
ал. 2;
5. име на приносителя;
6. наименование на доставчика на услуги, 
избран от приносителя;
7. конкретния вид обучение;
8. най-малко пет способа на защита;
9. място за поставяне на дата и печат.
(4) Представителите на целевата група мо­
гат да променят доставчика на услуги преди 
издаване на ваучера за обучение.